<classify> Agizo hilo lilitolewa jana na katibu tawala mkoa wa Shinyanga, Abdul Dachi wakati akizungumza na watumishi wa halmashauri ya Shinyanga pamoja na madiwani. Alisema mfumo huo utasaidia kuongeza mapato ya Serikali na kupunguza athari mbalimbali ikiwemo wizi utokanao na matumizi mabaya ya hundi.Katibu tawala alisema mfumo wa kielektroniki umeleta mafanikio makubwa kwenye halmashauri mbalimbali ambazo zimeanza kuutumia, na kutaka halmashauri za mkoa huo kubadilika kwa kutumia mfumo huo.Kwa upande wake mkurugenzi mtendaji wa halmashauri hiyo Kiomoni Kibamba alisema watahakikisha wanazingatia agizo lililotolewa, ikiwa ni jitihada za kuongeza mapato na kuondoa changamoto zilizopo, huku akiwaomba madiwani na watendaji kushirikiana kwa pamoja katika kuleta maendeleo.Naye mwenyekiti wa halmashauri hiyo, Ngassa Mboje alipongeza hatua hiyo ya kuanza kukusanya mapato kwa njia ya kielektroniki.Pia mwenyekiti huyo aliitaka serikali kusaidia kufuatilia makampuni ambayo yameomba kufanya utafiti wa madini lakini sasa imekuwa ni miaka mingi utafiti huo hauishi na badala yake wanachukua mali na kuacha mashimo.  <topic>: UCHUMI 